గృహ నిర్మాణం మరియు పట్టణ వ్యవహారాల మంత్రిత్వ శాఖ
గృహ నిర్మాణం, పట్టణ వ్యవహారాల కార్యదర్శి అధ్యక్షతన జరిగిన పీఎంఎవై  కింద సిఎస్ఎంసి 57 వ సమావేశం
అయిదు రాష్ట్రాల్లో 1.07 లక్షల ఇళ్ల నిర్మాణానికి సంబంధించిన ప్రాజెక్ట్ ప్రతిపాదనలకు ఆమోదం
స్వదేశీ వినూత్న నిర్మాణ సామాగ్రి , నిర్మాణ సాంకేతికతల సంకలనం విడుదల
ప్రధాన మంత్రి ఆవాస్ యోజన  కింద ఏర్పాటైన సెంట్రల్ శాంక్షనింగ్ అండ్ మానిటరింగ్ కమిటీ  57వ సమావేశం కేంద్ర గృహ నిర్మాణం, పట్టణ వ్యవహారాల కార్యదర్శి శ్రీ దుర్గా శంకర్ మిశ్రా అధ్యక్షతన 2001 డిసెంబర్ 23న న్యూఢిల్లీలో జరిగింది. ఆంధ్రప్రదేశ్, మధ్యప్రదేశ్, మహారాష్ట్ర, పుదుచ్చేరి మరియు ఉత్తరాఖండ్ల రాష్ట్రాలలో పీఎంఎవై  కింద నిర్మించ తలపెట్టిన 1.07 లక్షల ఇళ్ల నిర్మాణానికి సంబంధించిన ప్రాజెక్ట్ ప్రతిపాదనలకు సమావేశం ఆమోదం తెలిపింది. ఇతర రాష్ట్రాల్లో పీఎంఎవై  కింద చేపట్టిన ప్రాజెక్టుల ప్రగతిని కూడా శ్రీ మిశ్రా సమీక్షించారు.
రాష్ట్రాలు/కేంద్రపాలిత ప్రాంతాలకు మంజూరు అయిన, నిర్మాణంలో ఉన్న గృహాలకు సంబంధించిన వివిధ అంశాలను శ్రీ సమీక్షించారు. గృహ నిర్మాణాన్ని వేగవంతం చేయాలని ఆయన రాష్ట్రాలు/కేంద్రపాలిత ప్రాంతాలకు ఆదేశించారు. నిర్మాణం ప్రారంభించడానికి అత్యంత ప్రాధాన్యత ఇవ్వాలని ఆయన సూచించారు. నిర్మాణం ప్రారంభించిన 100% పూర్తి చేయడానికి చర్యలు తీసుకోవాలని అన్నారు. నగరాల వారీగా గృహాలకు ఉన్న డిమాండ్ ను తెలియజేయాలని ఆయన రాష్ట్రాలు/కేంద్రపాలిత ప్రాంతాలకు సూచించారు.
ఎల్ హెచ్ పి ప్రాజెక్టులను అమలు చేస్తున్న రాష్ట్రాలు దేశ పరిస్థితులకు అనుగుణంగా గృహ నిర్మాణం జరిగేలా చూసేందుకు ఎల్ హెచ్ పి సాంకేతిక అంశాలకు ప్రాధాన్యత ఇవ్వాలని కేంద్ర గృహ నిర్మాణం, పట్టణ వ్యవహారాల కార్యదర్శి సూచించారు. ఈ సాంకేతిక విధానాలపై అవగాహన కల్పించి, సాంకేతిక వినియోగం పెరిగేలా చూసేందుకు విద్యార్థులు, నిపుణులు, ఇతరులు టెక్నోగ్రాహిలుగా నమోదు చేసుకునేలా ప్రోత్సహించాలని రాష్ట్ర అధికారులను ఆయన ఆదేశించారు. ఎల్ హెచ్ పి ప్రాజెక్టులు అమలు జరుగుతున్న ప్రాంతాలను సందర్శించి, అధ్యయనం నిర్వహించాలని ఆయన రాష్ట్రాలు/కేంద్రపాలిత ప్రాంతాలకు సూచించారు. టెక్నోగ్రాహి విధానంలో ఇంజనీర్లు, అర్బన్ ప్లానర్లకు శిక్షణ ఇవ్వాలని అన్నారు.
మిషన్ కింద ఇంతవరకు 1.14 కోట్ల గృహాలు మంజూరు అయ్యాయి. వీటిలో దాదాపు 91 లక్షల గృహాల నిర్మాణం పూర్తయింది. 53 లక్షలకు పైగా పూర్తి చేసిన గృహాలను లబ్ధిదారులకు పంపిణీ చేశారు. మిషన్ కింద మొత్తం పెట్టుబడి 7.52 లక్షల కోట్ల రూపాయల పెట్టుబడితో మిషన్ ప్రారంభమయ్యింది. దీనిలో కేంద్ర సహాయం 1.85 లక్షల కోట్ల రూపాయలుగా ఉంది. దీనిలో 1.14 లక్షల కోట్ల రూపాయల కేంద్ర సహాయం ఇప్పటికే విడుదల చేయబడింది.
నాగాలాండ్లోని దిమాపూర్, జమ్మూలోని కోట్ భల్వాల్లో డెమాన్స్ట్రేషన్ హౌసింగ్ ప్రాజెక్ట్ల  నిర్మాణానికి సిఎస్ఎంసి సమావేశం ఆమోదం తెలిపింది. పీఎంఎవై టెక్నాలజీ సబ్-మిషన్ లో భాగంగా కొత్త/ప్రత్యామ్నాయ సాంకేతికతను ఉపయోగించి రెండు ప్రాజెక్టుల నిర్మాణం జరుగుతుంది. క్షేత్ర స్థాయి లో సాంకేతిక అంశాలను అమలు చేయడానికి, గృహ నిర్మాణ రంగంలో అభ్యాసకులు మరియు విద్యార్థులకు శిక్షణ అందించడానికి . డిహెచ్పి ప్రాజెక్టులు సహకరిస్తాయి. దేశంలో ఇంతవరకు ఆరు డిహెచ్పిలు పూర్తయ్యాయి. దేశంలోని వివిధ ప్రాంతాల్లో మరో నాలుగు డిహెచ్పి ప్రాజెక్టుల నిర్మాణం వివిధ దశల్లో ఉంది.
దిమాపూర్ డిహెచ్పి వర్కింగ్ ఉమెన్స్ హాస్టల్గా ఉపయోగించబడుతుంది, కోట్ భవాల్ డిహెచ్పి ఆన్ని మౌలిక సదుపాయాలూ, సౌకర్యాలతో అద్దె ప్రాతిపదికన స్పోర్ట్స్ హాస్టల్గా అందుబాటులోకి వస్తుంది.
ఆశా -ఇండియా కింద ఇంక్యుబేషన్ సహకారం కోసం తక్కువ ఖర్చుతో వెదురుతో హౌసింగ్ ప్రాజెక్ట్ నిర్మాణం ఐఐటీ ఖరగ్పూర్ ప్రతిపాదనను సిఎస్ఎంసి ఆమోదించింది.
సమావేశంలో స్వదేశీ నిర్మాణ సామాగ్రి, నిర్మాణ పద్ధతులపై రూపొందించిన సంకలనాన్ని కేంద్ర గృహ నిర్మాణం, పట్టణ వ్యవహారాల కార్యదర్శి విడుదల చేశారు. లక్నోలో 2021 అక్టోబర్ అయిదవ తేదీ నుంచి ఏడో తేదీ వరకు జరిగిన ఇండియన్ హౌసింగ్ టెక్నాలజీ మేళాలో ప్రదర్శించిన 84 సాంకేతికతలకు సంబంధించిన వివరాలతో దీన్ని రూపొందించారు. సాంకేతిక అంశాలను క్షేత్ర స్థాయిలో అమలు చేయడానికి ఈ సంకలనం ఉపకరిస్తుంది. భవిష్యత్తులో చేపట్టే గృహ నిర్మాణ ప్రాజెక్టులలో నిర్మాణ సామాగ్రి , సాంకేతికతలను ఎంపిక చేసుకోవడానికి అమలు చేయడానికి ఈ సంకలనం విధాన నిర్ణేతలు, పబ్లిక్/ప్రైవేట్ నిర్మాణ ఏజెన్సీలు, సంబంధిత వర్గాలకు సహాయ పడుతుంది. ఈ సంకలనాన్ని నిర్మాణ సంస్థలు, ఇంజినీర్లు, ఆర్కిటెక్టులతో పంచుకోవాలని రాష్ట్రాలు/కేంద్రపాలిత ప్రాంతాలకు శ్రీ మిశ్రా సూచించారు. గృహ నిర్మాణ రంగంలో ప్రగతిని సాధించడానికి ఈ చర్య దోహదపడుతుందని ఆయన అన్నారు.
సమావేశంలో చెన్నై , ఇండోర్ , రాంచి , అగర్తలా , లక్నో  లలో చేపట్టిన ఎల్ హెచ్ పి ప్రాజెక్టుల నిర్మాణ ప్రగతిని సమీక్షించారు. నిర్ణీత కాల వ్యవధిలో నిర్మాణాలను పూర్తి చేయాలని అధికారులను కేంద్ర గృహ నిర్మాణం, పట్టణ వ్యవహారాల కార్యదర్శి ఆదేశించారు.